 ***ONPA ”Olaines Sociālais dienests”***

**Olaines novada pašvaldības aģentūra „Olaines sociālais dienests”**

**aicina pieteikties uz**

**VECĀKĀ SOCIĀLĀ DARBINIEKA AMATu**

**(profesijas kods** 2635 03**)**

**Sociālo pakalpojumu nodaļā**

**uz nenoteiktu laiku**

**Mēs piedāvājam:**

* Pilnas slodzes darbu uz nenoteiktu laiku;
* Stabilu atalgojumu (EUR  1550 pirms nodokļu nomaksas);
* Sociālās garantijas;
* Apmaksātu papildatvaļinājumu;
* Iespēju pilnveidot profesionālo pieredzi;
* Veselības un dzīvības apdrošināšanu, apdrošināšanu pret nelaimes gadījumiem (pēc pārbaudes laika).

**Prasības pretendentam:**

* Otrā līmeņa profesionālā augstākā izglītība ar kvalifikāciju sociālajā darbā;
* darba pieredze specialitātē ne mazāk kā 3 gadi;
* prasme patstāvīgi organizēt darbu un pieņemt lēmumus (arī nestandarta situācijās);
* valsts valodas zināšanas augstākā līmenī;
* prasmes darbā ar Microsoft Office un citām programmām Windows vidē labā līmenī;
* labas komunikācijas, saskarsmes un digitālās prasmes;
* spēja motivēt un strādāt komandā, patstāvīgi organizēt savu un komandas darbu, atbalstīt kolēģus darba procesā (t.sk. uzraudzīt dokumentu, atzinumu gatavošanu);
* spēja analītiski domāt, būt precīzam darbu izpildē.

**Galvenie amata pienākumi:**

* Nodrošināt un veicināt kvalitatīvu un pieejamu sociālo pakalpojumu sniegšanu Olaines novada iedzīvotājiem, atbilstoši normatīvo aktu prasībām, nodrošinot ilgspējīgu un inovatīvu pieeju pakalpojumu attīstībai;
* sadarbībā ar nodaļas vadītāju plānot, organizēt un pārraudzīt sociālo pakalpojumu sniegšanu, ievērojot spēkā esošos normatīvos aktus;
* pārraudzīt Bērnu ar funkcionāliem traucējumiem un Dienas aprūpes centra personām ar GRT “Kastanis” nolikumos noteikto uzdevumu un funkciju savlaicīgu, kvalitatīvu un tiesisku izpildi;
* organizēt un nodrošināt sociālā darba vadību, nodrošinot metodikas darbam ar personu grupām;
* izstrādāt un ieviest sociālo pakalpojumu kvalitātes kontroles un uzraudzības sistēmas, regulāri veicot pakalpojumu izvērtēšanu un uzlabojumus;
* analizēt sociālo problēmu cēloņus un sniegt priekšlikumus Nodaļas vadībai par sociālā darba kvalitātes uzlabošanu, atbalsta un preventīvo pakalpojumu ieviešanu.
* sagatavot un iesniegt atskaites, pārskatus par Sociālo pakalpojumu nodaļas darbību, kā arī apkopot citu nepieciešamo informāciju;
* novērtēt sociālo pakalpojumu atbilstību iedzīvotāju vajadzībām un to pieejamību;
* sadarboties ar valsts un pašvaldību amatpersonām, kā arī nevalstiskajām organizācijām sociālo pakalpojumu jomā.

**Pretendents līdz 2025.gada 28.februārim aicināts iesniegt:**
• amatam motivētu pieteikumu;

• profesionālo aprakstu (CV);

• izglītību apliecinošo dokumentu kopijas;

• atsauksmes vai ieteikumus no iepriekšējās vai esošās darba vietas, vai profesionālajā aprakstā norādīt personu kontaktinformāciju, kuras var sniegt rekomendācijas,

sūtot elektroniskiuz e-pastu:**soc.dienests@olaine.lv**, jautājumu gadījumā zvanīt pa tālruni 27847776.

Jau iepriekš pateicamies par ieinteresētību un atsaucību! Sazināsimies ar pretendentiem, kuri atbilst izvirzītajām prasībām un tiks iekļauti atlases otrajā kārtā. Vakancei atbilstošākie kandidāti tiks aicināti uz darba interviju, kuras laikā būs iespējams pārliecināties par darba jautājumu pārzināšanu un pieredzi.

Olaines novada pašvaldības aģentūra ‘’Olaines sociālais dienests’’ informē, ka Jūsu pieteikuma dokumentos norādītie personas dati tiks apstrādāti, lai nodrošinātu šīs personāla atlases norisi, personas datu apstrādes pārzine ir Olaines novada pašvaldības aģentūra ‘’Olaines sociālais dienests’’, kontaktinformācija: Zemgales iela 33, Olaine, LV-2114. Par Olaines novada pašvaldības aģentūra ‘’Olaines sociālais dienests’’ veikto personas datu apstrādi varat uzzināt, sazinoties ar mūsu datu aizsardzības speciālistu. Datu aizsardzības speciālista kontakti: E-pasts datu.specialists@olaine.lv